راکھائن ریاست

ریاست راکھائن یا ریاست اراکان (انگریزی: Rakhine State) میانمار کی ایک ریاست جو میانمار کے مغرب میں واقع ہے۔ اراکان میانمار (برما) کا علاقہ اراکان، روہنگیا مسلمانوں کا آبائی وطن ہےـ ارکان یا اراکان 1784ء تک ایک آزاد ملک تھاـ ارکانی مسلمانوں کا چودہویں اور پندرہویں صدی عیسوی میں آزاد ملک تھا٬ بعد میں برمیوں نے اس پر قبضہ کر لیا تھا۔ برما کی فوجی حکومت کے دور میں امتیازی قوانین کے ذریعہ مسلمانوں کی زندگی مشکل بنا دی گئی، جائداد چھینی، شہریت ختم ہو گئی اور وہ بے ریاست لوگ بن گئے۔ مسلمانوں سے بیگار لیا گیا۔ ایسے حالات میں بڑی تعداد تھائی لینڈ اور بنگلہ دیش ہجرت کر گئی۔ جون 2012ء میں ارکان میں مسلم کش فسادات شروع ہوئے۔ جس میں بدھوں نے ہزاروں مسلمانوں کو شہید اور سینکڑوں مسلم آبادیوں کو نذرآتش کر دیا۔ جو مسلمان سمندری راستے سے بنگلہ دیش پہنچے انھیں بنگلہ حکومت نے واپس دھکیل دیا جو واپسی میں بدھوں کے ہاتھوں قتل ہو گئے۔ تفصیلات راکھائن ریاست کا رقبہ 36,780 مربع کلومیٹر ہے اور اس کی مجموعی آبادی 3,836,000 افراد پر مشتمل ہے۔ مزید دیکھیے میانمار فہرست میانمار کے شہر حوالہ جات مذہب خیال رہے کہ یہ حکومت میانمار کے سرکاری اعداد و شمار ہیں۔ روہنگیا قوم کو میانمار کے شہری تصور نہیں کیا جاتا۔